Valorant

Valorant – pirmo asmens šaudyklė, išleista 2020 m. birželio 2 d. Žaidimą sukūrė įmonė „Riot Games“. Valorant įkvėpimo semiasi iš Counter Strike žaidimų serijos, naudojant panašias ginklų mechanikas ir pirkimą tarp raundų.

Žaidimas buvo pristatytas 2019 metais „Project A“ pavadinimu ir išleista beta testavimo versija 2020 m. balandžio 7 d.https://playvalorant.com/en-gb/news/announcements/the-valorant-closed-beta-starts-april-7/ Valorant 2024 m. gavo konsolių PlayStation 5 ir Xbox Series X/S versijas.

 Turinys 
Žaidimas vyksta tarp dviejų komandų po penkis žmones – puolėjų ir gynėjų. Prieš pradedant žaidimą galima pasirinkti personažą vadinamą agentu, iš kurių kiekvienas turi skirtingų galių, kurias galima panaudoti žaidimo metu. Puolėjai ir gynėjai turi skirtingas pergalės sąlygas – puolėjai turi padėti bombą vadinamą Spike ir ją apginti, kol susprogs. Gynėjai turi arba neleisti padėti bombos iki kol baigiasi raundo laikas arba išminuoti jau padėtą bombą. Abi komandos gali laimėti nušovus visus priešininkus jeigu bomba nebuvo padėta.

Kiekvieno raundo pradžioje galima nusipirkti skirtingų ginklų, papildomų gyvybių ir agentų galių. Yra kelios skirtingos ginklų grupės kaip pistoletai, šratiniai šautuvai, snaiperio šautuvai, pistoletai-kulkosvaidžiai, kulkosvaidžiai ir automatai. Agentai turi daug skirtingų galių, tačiau jas galima suskirstyti į kelias pagrindines grupes kaip dūminės granatos, flašbangai, sienos, statusai ir stulbinimai.

 Šaltiniai 

Kategorija:Pirmojo asmens šaudyklės
Kategorija:2020 kompiuteriniai žaidimai